རྣམ་འཇོམས་ཀྱི་བདག་བུམ་མདོར་བསྡུས་བྱ་ཚུལ་ནི། སྐྱབས་སེམས་སྔོན་དུ་འགྲོ་བས། སྭ་
བྷ་ཝས་སྦྱངས། སྟོང་བའི་ངང་ལས་པདྨ་ཉི་མའི་སྟེང་། ། ཧཱུཾ་ལས་སྣ་ཚོགས་རྡོ་རྗེ་ཧཱུཾ་གིས་
མཚན། ། འཕྲོ་འདུ་ལས་བྱུང་བདག་ཉིད་སྐད་ཅིག་གིས། ། རྡོ་རྗེ་རྣམ་འཇོམས་ལྗང་སྔོན་
ཁྲོ་འཛུམ་ཉམས། ། ཕྱག་གཡས་སྣ་ཚོགས་རྡོ་རྗེ་གཡོན་དྲིལ་བུ། ། དར་དང་རིན་ཆེན་རྒྱན་
སྤྲས་འོད་དཔུང་དབུས། ། སེམས་དཔའི་སྐྱིལ་ཀྲུང་གིས་བཞུགས་གནས་གསུམ་གྱི། ། ཡི་
གེའི་འོད་ཀྱིས་ཡེ་ཤེས་དབང་གི་ལྷ། ། སྤྱན་དྲངས་དབྱེར་མེད་དབང་ལྷས་དབང་བསྐུར་
ཞིང་། ། རིག་བདག་རྡོ་རྗེ་སེམས་དཔའི་དབུ་བརྒྱན་གྱུར། ། མཆོད་པ་བྱིན་གྱི་རླབས་ཨོྃ་བཛྲ་བི་
དཱ་ར་ཨགྷཾ་སོགས་ཀྱི་མཆོད། ལྕང་ལོ་ཅན་གྱིས་སོགས་ཀྱིས་བསྟོད། ཐུགས་ཀར་སྣ་ཚོགས་རྡོ་རྗེའི་
ལྟེར། ཉི་སྟེང་ཧཱུཾ་ཡིག་སྔགས་ཀྱིས་བསྐོར། ། འོད་ཀྱིས་རང་གཞན་སྡིག་སྒྲིབ་སྦྱངས། ། རྒྱལ་
བའི་བྱིན་རླབས་བསྡུས་ཏེ་ཐིམ། ། གཟུངས་ཟླ། ཡིག་བརྒྱ་བརྗོད། བུམ་པ་བསངས་སྦྱངས། སྟོང་བའི་
ངང་ལས་པདྨ་ཟླ་བའི་སྟེང་། བྷཾ་ལས་བུམ་པ་མཚན་ཉིད་ལྡན་པའི་ནང་། ། པད་ཉིའི་སྟེ་
དུ་ཧཱུཾ་ཡིག་ལས་བྱུང་བའི། ། སྣ་ཚོགས་རྡོ་རྗེའི་འོད་ཟེར་འཕྲོ་འདུ་ལས། ། རྡོ་རྗེ་རྣམ་འཇོམས་
ཞེས་པ་ནས། བསྟོད་པའི་བར་གོང་ལྟར། ཐུགས་ཀའི་སྔགས་ཕྲེང་གཟུངས་ཐག་ལ་འཁྲིལ་ཏེ། ། བུམ་
ལྷའི་ཐུགས་རྒྱུད་བསྐུལ་ཞིང་ཐུགས་ཀ་ནས། ། བདུད་རྩིའི་རྒྱུན་བབས་བུམ་ཆུ་ལ་ཐིམ་
པས། ། དག་བྱེད་བདུད་རྩིའི་ངོ་བོར་བྱིན་བརླབས་གྱུར། ། གཟུངས་བཟླ། ཡིག་བརྒྱ་བརྗོད། གཏོར་
མ་བྱ་སྤྱོད་ལྟར་བྱིན་གྱི་རླབས། བུམ་པའི་ལྷའི་ལྗགས་འོད་ཟེར་གྱི་སྦུ་གུས྾། ཨོྃ་བཛྲ་བི་དཱ་ར་ས་
པ་རི་ཝཱ་ར་བ་ལིང་ཏ་བཏགས་པས་ཕུལ། མཆོད་བསྟོད་བྱས་ལ། བུམ་པའི་ལྷ་ཡེ་ཤེས་པ་རང་བཞིན་
གྱི་གནས་སུ་གཤེགས། དམ་ཚིག་པ་འོད་དུ་ཞུ་ནས་བུམ་པའི་ཆུ་དང་གཉིས་སུ་མེད་པར་
གྱུར། འདིའང་རང་གཞན་ལ་ཕན་ཕྱིར། ༧ རོང་ཆེན་སྤྲུལ་མིང་བས་བྲིས་པའོ། །
292